《寿天宁寺主僧可举八十》
宋代·陈著

□□□□□，化身千百亿。应世来住山，谁是直翁直。

海眼□□脚，春心有铁脊。阅历十五期，作为万分一。

洗尽旧氛□，□出新金碧。层霄撼鼓钟，證明大功德。

法嗣镇别洲，澎湃好消息。欢喜不闻声，赞叹自生福。

今日是何日，相庆开九秩。我亦有偈言，自知非本色。

□凭南风便，吹入庄严域。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。